Irine Banushi

Irine Banushi (Shkodër, 18 gusht 1906 - Tiranë, 25 nëntor 1973) ka qenë klerik i lartë ortodoks dhe pedagog shqiptar.

 Biografia 
U lind më 18 gusht 1906 në Shkodër, i quajtur Ilia, i biri i Nikolla Kolo dhe Nedo Banushit. Shkollën e mesme e filloi në liceun Illyricum më 1925 dhe e përfundoi në Seminarin Ortodoks të Çetinës më 1931. Ndoqi fakultetin e teologjisë në Universitetin e Beogradit, ku u diplomua në qershorin e 1938. Më 1939, pas pushtimit italian të Shqipërisë, u internua në Mantova për një vit.

Pasi u kthye në atdhe, Kryesia e Kishës Ortodokse Autoqefale të Shqipërisë e emëroi profesor në Seminarin Kombëtar «Apostull Pavli», kurse Ministria e Arsimit e caktoi profesor të gjuhës latine dhe historisë në Gjimnazin e Shtetit në Tiranë, në tetor të 1941.

Më 30 janar 1942 u hirotinos hierodhjakon, një ditë më pas hieromonah e arkimandrit me emrin Irine, dhe më 1 shkurt peshkop.

 Referime 

Kategoria:Lindje 1906
Kategoria:Vdekje 1973
Kategoria:Njerëz nga Shkodra
Kategoria:Priftërinj ortodoksë shqiptarë